钦定古今图书集成/明伦汇编/闺媛典/第350卷 > 《纂文》 > 曹氏
## 钦定古今图书集成/明伦汇编/闺媛典/第350卷 > 《纂文》 > 曹氏

按《三国魏志荀彧传》注：《晋阳秋》曰：“荀粲常以妇人才
智不足论，自宜以色为主。骠骑将军曹洪女有美色，
粲于是聘焉。容服帷帐甚丽，专房欢宴。历年后，妇病
亡未殡，傅嘏往唁粲，粲不哭而神伤。嘏问曰：‘妇人才
色，并茂为难。子之娶也，遗才而好色，此自易遇，今何
哀之甚’？粲曰：‘佳人难再得，顾逝者不能有倾国之色’”，
然未可谓之“易遇”，痛悼不能已。岁馀亦亡。